सिपाही ने लगाया प्रताड़ना का आरोप, सेना ने किया खारिज
एकऔर सैनिक ने सोशल मीडिया पर वीडियाे जारी कर सेना में प्रताड़ना का आरोप लगाया है। मेडिकल कोर में तैनात सिपाही सिंधव जोगीदास लखूभाई ने सेना के अफसरों पर सहायक के तौर पर घरेलू काम कराने का आरोप लगाया है। इसके साथ ही उसने खराब भोजन और बिना गलती सजा देने की भी शिकायतें की हैं। सेना ने इसपर एक विस्तृत स्पष्टीकरण देकर सिपाही के सभी आरोपाें को खारिज कर दिया है।
वीडियो में सिपाही लखूभाई ने कहा है कि वह सोशल मीडिया पर यह चीजें नहीं आने देना चाहता था लेकिन कहीं से कार्रवाई होने पर वह मजबूर हुआ। उसने सहायक ड्यूटी के नाम पर अफसरों पर प्रताड़ना का आरोप लगाया। यह भी कहा कि सजा मिलने के बाद उसने प्रधानमंत्री कार्यालय समेत आला अफसरों से शिकायत की तो उसके खिलाफ दोबारा विभागीय कार्रवाई कर दी गई।
दूसरी तरफ, सेना ने अपने वक्तव्य में कहा कि लखूभाई की शुरुआती तैनाती रानीखेत मेडिकल कोर में थी। उसकी भर्ती “हाउसकीपर’ ट्रेड में हुई थी। उसे कभी किसी अधिकारी या जेसीओ का सहायक नहीं बनाया गया। उल्टे अफसरों की बात सुनने और अनुशासनहीनता के उसके खिलाफ कई मामले हैं, जिनपर उसके खिलाफ कार्रवाई की गई है। लखूभाई को फिलहाल लेह में तैनात किया गया है।
जवानों की आत्महत्या के 50% मामले पारिवारिक कारणों से : डीजी सीआरपीएफ
जवानोंकी आत्महत्या के मामलों में 50 फीसदी पारिवारिक कारणों और विवादों की वजह से होते हैं। सीआईएसएफ के डायरेक्टर जनरल ने मंगलवार को यह बातें कहीं। उन्होंने कहा कि जवानों का तनाव दूर करने के लिए सीआरपीएफ कुछ नए और अलग तरह के उपाय करने जा रही है। डीजी ने बताया कि सभी यूनिटों में जवानों के लिए सीआईएसएफ ने लीव कमेटी का गठन किया है। इसके अलावा कई अन्य उपाय भी किए जा रहे हैं। उन्होंने कहा कि प्रोफेशनल स्टडी कराने के बाद यह पाया गया कि जवानों को तनाव मुक्त करने के लिए नए तरीके अपनाए जाएं। इनमें योग और अन्य तरीके शामिल हैं।
सेना ने कहा, 15 साल में कभी भी सहायक का काम नहीं कराया गया
hin_Deva hin_Deva hin_Deva hin_Deva hin_Deva hin_Deva hin_Deva